**ΟΜΑΔΑ Α (ΒΕΝΙΖΕΛΙΚΟΙ)**

1)      Αφού διαβάσετε την [Ενότητα 32](http://ebooks.edu.gr/modules/ebook/show.php/DSGYM-C105/65/522,1915/) (Η Ελλάδα στον Α Παγκόσμιο πόλεμο-Ο εθνικός διχασμός) του σχολικού βιβλίου και ακούσετε το **τραγούδι** [«Ο Μακεδών»](https://www.youtube.com/watch?v=boeSUbtTBts) (Της αμύνης τα παιδιά), να ερμηνεύσετε και να αναλύσετε σε μία παράγραφο τους στίχους του τραγουδιού εντάσσοντάς το ταυτόχρονα στο **ιστορικό πλαίσιο της εποχής. Να απαντήσει κάθε μέλος της ομάδας ξεχωριστά.**

2) Να μελετήσετε την [πηγή 1](http://ebooks.edu.gr/modules/ebook/show.php/DSGYM-C105/65/522,1915/) της Ενότητας 32 του σχολικού βιβλίου και να απαντήσετε στο ερώτημα: Ποιο ήταν το **βασικό επιχείρημα του Βενιζέλου**, για να πείσει τον Κωνσταντίνο για την ανάγκη συμμετοχής της Ελλάδας στον Α παγκόσμιο πόλεμο στο πλευρό της Αντάντ; Στη συνέχεια, αφού διαβάσετε το άρθρο στον ιστορικό κόμβο του ΙΜΕ[[1]](file:///G:\\%CE%A3%CE%95%CE%9D%CE%91%CE%A1%CE%99%CE%9F\\SENARIO.doc" \l "_ftn1" \o ") [Ελ.Βενιζέλος: Ο «οραματιστής» κυβερνήτης](http://www.fhw.gr/chronos/13/gr/foreign_policy/people/03.html" \o "Ίδρυμα Μείζονος Ελληνισμού) και –προαιρετικά- το [απόρρητο υπόμνημα του Βενιζέλου προς το βασιλιά](http://www.istorikathemata.com/2013/01/Memorandum-of-Eleftherios-Venizelos-to-King-Konstantine-17th-January-1915.html) για την ακολουθητέα εξωτερική πολιτική της χώρας στη διάρκεια του πολέμου, να γράψετε συνοπτικά τις **θέσεις του πρωθυπουργού**.

3) Αν ήσαστε ο [Βενιζέλος](http://el.wikipedia.org/wiki/%CE%95%CE%BB%CE%B5%CF%85%CE%B8%CE%AD%CF%81%CE%B9%CE%BF%CF%82_%CE%92%CE%B5%CE%BD%CE%B9%CE%B6%CE%AD%CE%BB%CE%BF%CF%82) και σας δινόταν η δυνατότητα να απευθυνθείτε στο λαό της Θεσσαλονίκης ως πρωθυπουργός της προσωρινής κυβέρνησης -το καλοκαίρι του 1916- με ένα σύντομο [διάγγελμα](http://www.asxetos.gr/Default.aspx?tabId=162&s=98&sc=65#axzz31OUZ4yxQ) τι θα του λέγατε; (σε περίπου 100 λέξεις)

4) Η διαφωνία Βενιζέλου-Κωνσταντίνου σχετικά με τη συμμετοχή της Ελλάδας στον Α Παγκόσμιο πόλεμο που θα οδηγήσει σε ανοιχτή σύγκρουση τις δύο πλευρές το 1916 δεν ήταν η πρώτη. Προηγήθηκε αυτή της **απελευθέρωσης της Θεσσαλονίκης** κατά τον Α Βαλκανικό πόλεμο. Αφού διαβάσετε την Ενότητα 29 του σχολικού βιβλίου [Οι Βαλκανικοί πόλεμοι (1912-1913)](http://ebooks.edu.gr/modules/ebook/show.php/DSGYM-C105/65/521,1912/) και τις ιστορικές πηγές των ιστοσελίδων [Σαν σήμερα](http://www.sansimera.gr/articles/328), [Έθνος](http://www.ethnos.gr/article.asp?catid=22767&subid=2&pubid=63724428), [Ίδρυμα Μείζονος Ελληνισμού](http://www.fhw.gr/chronos/13/gr/foreign_policy/sources/04.html), να παραθέσετε σε μία παράγραφο 100-120 περίπου λέξεων **το ιστορικό πλαίσιο και τις πτυχές της διαφωνίας αυτής.**

 5) Φαντασθείτε πως **είστε δημοσιογράφος** και σας αναθέτει ο διευθυντής της εφημερίδας στην οποία εργάζεστε να γράψετε ένα σύντομο [άρθρο](http://el.wikipedia.org/wiki/%CE%86%CF%81%CE%B8%CF%81%CE%BF) για την προσωπικότητα του Ελ. Βενιζέλου, με αφορμή τα 150 χρόνια από τη γέννησή του (23 Αυγούστου 1864). Ένας σωστός, όμως, δημοσιογράφος πρέπει να κάνει και την κατάλληλη έρευνα. Να αναζητήσετε, λοιπόν, πληροφορίες από το διαδίκτυο μέσω της μηχανής αναζήτησης της Google και με βάση τις ιστορικές σας γνώσεις να σκιαγραφήσετε την προσωπικότητά του σε μια παράγραφο 100 περίπου λέξεων.

**6) Παρ’ ότι η ιστορία δε γράφεται με «αν», λαμβάνοντας υπόψη σας τις συνθήκες και τα δεδομένα της εποχής, αν ο Βενιζέλος δεν παραιτούνταν από την κυβέρνηση και συμβιβαζόταν με την άποψη του Κων/νου για ουδετερότητα της Ελλάδας στον Α παγκόσμιο πόλεμο πώς, κατά τη γνώμη σας και με βάση τις ιστορικές σας γνώσεις, θα διαγράφονταν οι εξελίξεις στην Ελλάδα σε σχέση  με τη συμμετοχή της στον Α παγκόσμιο πόλεμο και τη μετέπειτα πορεία της χώρας; (80-100 λέξεις)**

7) Αφού μελετήσετε τις ενότητες [9](http://ebooks.edu.gr/modules/ebook/show.php/DSGYM-C105/65/517,1894/), [43](http://ebooks.edu.gr/modules/ebook/show.php/DSGYM-C105/65/524,1926/), [54](http://ebooks.edu.gr/modules/ebook/show.php/DSGYM-C105/65/527,1872/) και [55](http://ebooks.edu.gr/modules/ebook/show.php/DSGYM-C105/65/527,1873/) του σχολικού βιβλίου, να εντοπίσετε κι άλλες **περιπτώσεις εθνικού διχασμού από την επανάσταση του 1821 έως σήμερα** και να τις καταγράψετε επιγραμματικά.

8) Οι διαφορετικές απόψεις του πρωθυπουργού της Ελλάδας Ελ. Βενιζέλου και του βασιλιά Κωνσταντίνου για το θέμα της συμμετοχής της Ελλάδας στον Α Παγκόσμιο πόλεμο θα διχάσει εκτός από την πολιτική ηγεσία και την ελληνική κοινωνία και θα οδηγήσει σε ανοιχτή σύγκρουση τις δύο αντίπαλες παρατάξεις. Παρακολουθείστε αρχικά το [βίντεο](https://www.youtube.com/watch?v=btr0u1elFXc) για τον Εθνικό Διχασμό από την τηλεοπτική εκπομπή Μηχανή του χρόνου. Στη συνέχεια οργανώστε στη τάξη σας έναν **αγώνα λόγου** πάνω σ’ αυτό το θέμα. Η **1η ομάδα (βενιζελικοί)** θα υποστηρίξει τις θέσεις του Βενιζέλου, η **2η (βασιλικοί)** τις θέσεις του Κωνσταντίνου και η **3η ομάδα** **(λαός)** θα κρίνει το νικητή. Επιπρόσθετα, **να βιντεοσκοπήσετε τον αγώνα λόγου** και στη συνέχεια **να αναρτήσετε το σχετικό βίντεο στο ιστολόγιο (blog) της τάξης**. Μπορείτε να συμβουλευτείτε και το σχολικό βιβλίο της [Νεοελληνικής Γλώσσας Γ Γυμνασίου-Ακούω και μιλώ 3](http://ebooks.edu.gr/modules/ebook/show.php/DSGYM-C107/675/4495,20243/)- για τους κανόνες του παιχνιδιού.